Diari Oficial de la Generalitat Valenciana


Sumari del DOGV 233, del 04-03-1985 (1985/804004)

ORDRE de la Conselleria d'Economia i Hisenda, d'11 de febrer de 1985, per la qual s'acorda l'adquisició per la Generalitat Valenciana de la finca situada a Aldaia (València), carrer Mare Rafols, 6, per a Serveis Socials.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   233

Data del DOGV
:   04-03-1985

Secció del DOGV
:   ALTRES DISPOSICIONS

Número del document
:   1985/804004


Data del document
:   11-02-1985

Organisme emissor
:   Conselleria d'Economia i Hisenda

Tipus de document
:   Ordre

Ordre de la Conselleria d'Economia i Hisenda, d'11 de febrer de 1985, per la qual s'acorda l'adquisició per la Generalitat Valenciana de la finca situada a Aldaia (València), carrer Mare Ràfols, 6, per a Serveis Socials.  
Atesa la necessitat urgent que té la Generalitat Valenciana d'adquirir locals, per a la ubicació i el desenvolupament de les competències pròpies de la Direcció General de Serveis Socials, se n'ha previst en la programació l'adquisició de diferents habitatges destinats a Casals del Menor. Per això, hom realitzà en un primer moment un concurs públic, que quedà desert atesa la pràctica impossibilitat de definir les característiques internes i externes que havien de reunir els locals esmentats.  
Vist tot açò, és aconsellable i indispensable la compra de la finca situada a Aldaia (València), carrer Mare Ràfols, 6, per reunir les circumstàncies idònies tenint en compte la finalitat a què va destinada.  
En atenció d'aquests motius, segons que disposa l'article 9.1 del Decret 46/1983, de 18 d'abril, pel qual s'aproven les normes provisionals per a l'administració, defensa i conservació del Patrimoni de la Generalitat Valenciana, en relació amb els articles 55 de la Llei de Patrimoni de l'Estat i 106 del seu Reglament, i amb la valoració tècnica prèvia oportuna i els informes del Servei de Patrimoni i de la Intervenció General,  
ORDENE:  
Article 1.r  
S'acorda l'adquisició mitjançant contractació directa a títol onerós i en virtut de compravenda, de la finca següent:  
"Una cosa integrada de planta baixa, alts, corral i altres departaments, situada a Aldaia, carrer de la Mare Ràfols, número sis, de l'illa de cases vuitena, i que confronta per la dreta amb la de Vicent Comes i Folgado; esquerra, la d'Heures de Ramon Sorli, i al fons, de Josep Andrés i Vicent Ferrandis i San Froilan. Amb una superfície de dos-cents noranta-dos metres quadrats.  
L'habitatge és propietat del Sr. Joan Cabedo i Sole, inscrita en el Registre de la Propietat de Torrent. al foli 21vt., llibre 4 d'Aldaia, finca núm. 216, inscripció 3.ª  
Article 2.n  
L'habitatges està lliure de càrregues i llogaters i al corrent dels pagaments corresponents a contribucions i impostos.  
La compra, que necessàriament es formalitzarà en escriptura pública, s'efectuarà per un preu de quatre milions dues-centes mil pessetes (4.200.000 ptes.).  
Les despeses i els impostos que es deriven de la compra esmentada seran abonats segons Llei.  
Article 3.r  
El Servei de Patrimoni de la Conselleria d'Economia i Hisenda realitzarà els tràmits, per donar efectivitat al que disposa aquesta Ordre.  
València, 11 de febrer de 1985.  
El Conseller d'Economia i Hisenda,  
ANTONI BIRLANGA I CASANOVA